Oficialusis leidinys L 236 , 23/09/2003 p. 0891 - 0892



B. ATLIEKŲ TVARKYMAS 1. 31993 R 0259: 1993 m. vasario 1 d. Tarybos reglamentas (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės (OL L 30, 1993 2 6, p.1) su paskutiniais pakeitimais, padarytais: - 32001 R 2557: 2001 12 28 Komisijos reglamentu (EB) Nr. 2557/2001 (OL L 349, 2001 12 31, p. 1). a) Iki 2012 m. gruodžio 31 d. apie panaudojimui skirtų atliekų, išvardytų Reglamento (EEB) 259/93 II priede, įvežimą į Lenkiją pranešama kompetentingoms institucijoms ir jos įvežamos laikantis Reglamento 6, 7 ir 8 straipsnių reikalavimų. b) Nukrypstant nuo Reglamento (EEB) Nr. 259/93 7 straipsnio 4 dalies, iki 2007 m. gruodžio 31 d. kompetentingos institucijos, remdamosi reglamento 4 straipsnio 3 dalyje nustatytais prieštaravimais, gali neleisti įvežti į Lenkiją toliau išvardytų panaudojimui skirtų atliekų. Tokiam įvežimui taikomas reglamento 10 straipsnis. - GE 010 — GE 020 stiklas - GH 010 — GH 015 plastmasė - GI 010 — GI 014 popierius - GK 020 naudotos padangos AA. Metalo turinčios atliekos: - AA 090 ex 2804 80 Arseno atliekos ir liekanos - AA 100 ex 2805 40 Gyvsidabrio atliekos ir liekanos - AA 130 Dėl metalų korozijos atsiradę skysčiai AB. Atliekos, didžiąja dalimi sudarytos iš neorganinių dalių, kuriose gali būti metalų ir organinių medžiagų AC. Atliekos, didžiąja dalimi sudarytos iš organinių dalių, kuriose gali būti metalų ir neorganinių medžiagų: - AC 040 Benzino su švino priedais nuosėdos - AC 050 Šilumos pernešimo skysčiai - AC 060 Hidrauliniai skysčiai - AC 070 Stabdžių skysčiai - AC 080 Antifrizai - AC 110 Fenoliai, fenolių dariniai, įskaitant chlorfenolį, skysčių arba nuosėdų pavidalu - AC 120 Polichlorinti naftalenai - AC 150 Chlorfluorangliavandeniliai - AC 160 Halonai - AC 190 Lengvosios automobilių laužo smulkinimo atliekos - AC 200 Organiniai fosforo junginiai - AC 230 Halogeninti arba nehalogeninti nevandeniniai distiliavimo likučiai, susidarantys regeneruojant organinius tirpiklius - AC 240 Atliekos, susidarančios gaminant halogenintus alifatinius angliavandenilius (pvz., chlormetanus, dichloretaną, vinilchloridą, vinilidenchloridą, alilchloridą ir epichlorhidriną) - AC 260 Skystosios kiaulių srutos, fekalijos AD. Atliekos, kuriose gali būti neorganinių arba organinių sudedamųjų dalių: - AD 010 Farmacijos preparatų gamybos ir ruošimo atliekos - AD 040 Neorganiniai cianidai, išskyrus kietuosius brangiųjų metalų likučius, turinčius neorganinių cianidų pėdsakų - AD 050 Organiniai cianidai - AD 060 Panaudotų alyvų/vandens, angliavandenilių/vandens mišiniai, emulsijos - AD 070 Spaustuvinių dažų, dažų, pigmentų, lakų ir glazūrų gamybos atliekos - AD 150 Natūralios organinės medžiagos, naudojamos kaip filtravimo terpė (pvz., biofiltrai) - AD 160 Komunalinės/buitinės atliekos Išskyrus stiklą, popierių ir naudotas padangas, minėtas laikotarpis gali būti pratęstas daugiausia iki 2012 m. gruodžio 31 d. laikantis Tarybos direktyvos 75/442/EEB dėl atliekų [26], su pakeitimais, padarytais Direktyva 91/156/EEB [27], 18 straipsnyje nustatytos tvarkos. c) Nukrypstant nuo Reglamento (EEB) Nr. 259/93 7 straipsnio 4 dalies, iki 2012 m. gruodžio 31 d. kompetentingos institucijos gali neleisti įvežti į Lenkiją panaudojimui skirtų atliekų, išvardytų reglamento IV priede, taip pat panaudojimui skirtų atliekų, neišvardytų reglamento prieduose, remdamosi Reglamento (EEB) Nr. 259/93 4 straipsnio 3 dalyje nurodytais prieštaravimo motyvais. d) Nukrypstant nuo Reglamento (EEB) Nr. 259/93 7 straipsnio 4 dalies, kompetentingos institucijos privalo neleisti vežti panaudojimui skirtų atliekų, išvardytų Reglamento (EEB) 259/93 II, III ir IV prieduose, taip pat panaudojimui skirtų atliekų, neišvardytų tuose prieduose, į įrenginius, kuriems laikinai leidžiama nukrypti nuo kai kurių Direktyvos 96/61/EB dėl taršos integruotos prevencijos ir kontrolės [28] nuostatų; šis draudimas galioja tokį laikotarpį, per kurį paskirties įrenginiui taikoma minėta leidžianti laikinai nukrypti nuostata. 2. 31994 L 0062: 1994 m. gruodžio 20 d. Europos Parlamento ir Tarybos direktyva 94/62/EB dėl pakuočių ir pakuočių atliekų (OL L 365, 1994 12 31, p. 10). Nukrypstant nuo Direktyvos 94/62/EB 6 straipsnio 1 dalies a ir b punktų, Lenkija toliau nurodytų pakuočių medžiagų panaudojimo ir perdirbimo rodiklius pasiekia iki 2007 m. gruodžio 31 d., laikantis šių tarpinių rodiklių: - plastmasės perdirbimas: 10 % pagal svorį iki įstojimo dienos, 14 % - 2004 m. ir mažiausiai 15 % - 2005 m.; - metalų perdirbimas: 11 % pagal svorį iki įstojimo dienos, 14 % - 2004 m. ir mažiausiai 15 % - 2005 m.; - bendra panaudojimo norma: 32 % pagal svorį iki įstojimo dienos, 32 % - 2004 m., 37 % - 2005 m. ir 43 % - 2006 m. 3. 31999 L 0031: 1999 m. balandžio 26 d. Tarybos direktyva 1999/31/EB dėl atliekų sąvartynų (OL L 182, 1999 7 16, p. 1). Nukrypstant nuo Direktyvos 1999/31/EB 14 straipsnio c punkto ir I priedo 2, 3, 4 ir 6 punktų, ir nepažeidžiant Tarybos direktyvos 75/442/EEB dėl atliekų [29] ir Tarybos direktyvos 91/689/EEB dėl pavojingų atliekų [30], reikalavimai dėl vandens kontrolės ir filtrato tvarkymo, dirvožemio ir vandens apsaugos, dujų kontrolės ir stabilumo iki 2012 m. liepos 1 d. Lenkijoje nebus taikomi municipaliniams sąvartynams, laikantis šių tarpinių rodiklių: - iki įstojimo dienos: 11200000 tonų atliekų, patekusių į sąvartynus ne pagal direktyvos reikalavimus, t.y. 85 % bendro į sąvartynus patekusių 13200000 tonų atliekų kiekio; - iki 2004 m. gruodžio 31 d.: 10300000 tonų atliekų, patekusių į sąvartynus ne pagal direktyvos reikalavimus, t.y. 77,5 % bendro į sąvartynus patekusių 13300000 tonų atliekų kiekio; - iki 2005 m. gruodžio 31 d.: 9350000 tonų atliekų, patekusių į sąvartynus ne pagal direktyvos reikalavimus, t.y. 70 % bendro į sąvartynus patekusių 13350000 tonų atliekų kiekio; - iki 2006 m. gruodžio 31 d.: 7900000 tonų atliekų, patekusių į sąvartynus ne pagal direktyvos reikalavimus, t.y. 59 % bendro į sąvartynus patekusių 13400000 tonų atliekų kiekio; - iki 2007 m. gruodžio 31 d.: 4600000 tonų atliekų, patekusių į sąvartynus ne pagal direktyvos reikalavimus, t.y. 36 % bendro į sąvartynus patekusių 12800000 tonų atliekų kiekio; - iki 2008 m. gruodžio 31 d.: 4000000 tonų atliekų, patekusių į sąvartynus ne pagal direktyvos reikalavimus, t.y. 32 % bendro į sąvartynus patekusių 12500000 tonų atliekų kiekio; - iki 2009 m. gruodžio 31 d.: 3200000 tonų atliekų, patekusių į sąvartynus ne pagal direktyvos reikalavimus, t.y. 26 % bendro į sąvartynus patekusių 12200000 tonų atliekų kiekio; - iki 2010 m. gruodžio 31 d.: 2000000 tonų atliekų, patekusių į sąvartynus ne pagal direktyvos reikalavimus, t.y. 17 % bendro į sąvartynus patekusių 12000000 tonų atliekų kiekio; - iki 2011 m. gruodžio 31 d.: 1200000 tonų atliekų, patekusių į sąvartynus ne pagal direktyvos reikalavimus, t.y. 10 % bendro į sąvartynus patekusių 11700000 tonų atliekų kiekio. Ši nuostata netaikoma pavojingoms atliekoms ir pramoninėms atliekoms. Lenkija iki kiekvienų metų, pradedant įstojimo metais, birželio 30 d. pateikia Komisijai ataskaitą apie laipsnišką direktyvos įgyvendinimą ir šių tarpinių rodiklių laikymąsi. [26] OL L 194, 1975 7 25, p. 39. Direktyva su paskutiniais pakeitimais, padarytais Komisijos sprendimu 96/350 (OL L 135, 1996 6 6, p. 32). [27] OL L 78, 1991 3 26, p. 32. [28] OL L 275, 1996 10 10, p. 26. [29] OL L 194, 1975 7 25, p. 39. Direktyva su paskutiniais pakeitimais, padarytais Komisijos sprendimu 96/350/EB (OL L 135, 1996 6 6, p. 32). [30] OL L 377, 1991 12 31, p. 20. Direktyva su paskutiniais pakeitimais, padarytais Tarybos direktyva 94/31/EB (OL L 168, 1994 7 2, p. 28). --------------------------------------------------